B4-1375, 1385, 1393, 1404 και 1421/96

Ψήφισμα σχετικά με την κατάσταση στην Αλγερία

Το Ευρωπαϊκό Κοινοβούλιο,

- έχοντας υπόψη την έναρξη των διαπραγματεύσεων μεταξύ της Ευρωπαϊκής Ένωσης και της Αλγερίας για μια νέα ευρωμεσογειακή συμφωνία σύνδεσης με την Αλγερία,

- έχοντας υπόψη τα προηγούμενα ψηφίσματά του για την κατάσταση στην Αλγερία,

A. λαμβάνοντας γνώση του αποτελέσματος του δημοψηφίσματος της 28ης Νοεμβρίου 1996 σχετικά με τη συνταγματική αναθεώρηση με την οποία συγκεντρώνονται οι εξουσίες στα χέρια του Προέδρου, απαγορεύονται τα κόμματα θρησκευτικού ή περιφερειακού χαρακτήρα και καθιερώνονται τα αραβικά ως μόνη επίσημη και εθνική γλώσσα,

B. λαμβάνοντας υπόψη ότι πολλά πολιτικά κόμματα μποϊκοτάρησαν τις εκλογές αυτές, κατήγγειλαν τις πολυάριθμες παρατυπίες και αμφισβήτησαν τα επίσημα αποτελέσματα,

Γ. λαμβάνοντας υπόψη ότι η καθιέρωση της αραβικής ως μόνης επίσημης και εθνικής γλώσσας προκάλεσε την απόρριψη του δημοψηφίσματος από το 70% των ψηφοφόρων στην περιοχή της Καβυλίας που κατοικείται στην πλειοψηφία της από Βερβέρους,

Δ. λαμβάνοντας υπόψη ότι η Αλγερία, κυρώνοντας τις διεθνείς συνθήκες για τα δικαιώματα του ανθρώπου, προσυπέγραψε με τη θέλησή της την υποχρέωση σεβασμού των θεμελιωδών δικαιωμάτων σε κάθε περίσταση,

Ε. αποτροπιασμένο από τις εγκληματικές ενέργειες των τρομοκρατών που προκάλεσαν εκατοντάδες θανάτων κατά τους τελευταίους μήνες,

ΣΤ. λαμβάνοντας υπόψη ότι ορισμένοι από τους υπευθύνους τρομοκρατικών κινημάτων βρίσκουν ακόμη καταφύγιο στο έδαφος ορισμένων κρατών μελών,

Ζ. εκφράζοντας τη λύπη του για την έλλειψη μιας πραγματικής διαδικασίας δημοκρατικού διαλόγου στην Αλγερία, η οποία θα καθιστούσε δυνατή την εξεύρεση ειρηνικής και πολιτικής λύσης στην κρίση που διέρχεται η χώρα,

1. καταδικάζει κατηγορηματικά όλες τις τρομοκρατικές ενέργειες στην Αλγερία και τις σφαγές που προκαλούνται από αυτές[semigr ]

2. θεωρεί, ωστόσο, ότι η αλγερινή απάντηση δεν θα πρέπει να περιορίζεται στην «εκρίζωση» της τρομοκρατίας από τις δυνάμεις του νόμου και της τάξης, αλλά θα πρέπει επίσης να περιλαμβάνει πολιτικές πρωτοβουλίες για την αποκατάσταση πραγματικού δημοκρατικού πλουραλισμού[semigr ]

3. λαμβάνει γνώση των αποτελεσμάτων του δημοψηφίσματος, αλλά εκτιμά ότι το δημοψήφισμα αυτό ενδέχεται να καταστήσει δυσχερέστερη την καθιέρωση δημοκρατικής και πολιτιστικής πολυφωνίας στη χώρα, και υπενθυμίζει την προσήλωσή του στο κοσμικό κράτος, το οποίο αποτελεί τον καλύτερο εγγυητή της δημοκρατικής πολυφωνίας[semigr ]

4. καταγγέλλει κάθε ενέργεια με στόχο τον περιορισμό της ελευθερίας έκφρασης και της ελευθερίας του Τύπου ιδιαίτερα και θεωρεί ότι η λογοκρισία και ο έλεγχος της ενημέρωσης αποδυναμώνουν σημαντικά τον αγώνα για τη δημοκρατία και το σεβασμό του κράτους δικαίου και κατά του θρησκευτικού φανατισμού[semigr ]

5. καλεί τις αλγερινές αρχές να αναλάβουν πρωτοβουλία για διάλογο μεταξύ όλων των μελών της αλγερινής κοινωνίας των πολιτών ώστε να υπάρξει ομοφωνία για πραγματική δημοκρατική μεταρρύθμιση της χώρας και να τεθεί τέλος στην κλιμάκωση της τρομοκρατικής βίας[semigr ]

6. θεωρεί ότι η διοργάνωση γενικών εκλογών αποτελεί απαραίτητο στοιχείο κάθε πραγματικής δημοκρατικής μεταρρύθμισης[semigr ] ζητεί να συγκεντρωθούν όλες οι προϋποθέσεις προκειμένου οι αναγγελθείσες εκλογές να διεξαχθούν υπό συνθήκες που να δίνουν τη δυνατότητα συμμετοχής σε όλα τα πολιτικά κόμματα, και υπογραμμίζει ότι από αυτό θα εξαρτηθεί κάθε δημοκρατική έξοδος από την κρίση[semigr ]

7. ζητεί από την Επιτροπή να λάβει υπόψη, ως ουσιαστικό στοιχείο, την εξέλιξη του εκδημοκρατισμού και του σεβασμού των ανθρωπίνων δικαιωμάτων στο πλαίσιο των διαπραγματεύσεων για μια νέα ευρωμεσογειακή συμφωνία σύνδεσης με την Αλγερία[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και την Κυβέρνηση της Αλγερίας[semigr ]